laion/Wikipedia-Exotic huggingface dataset:
დიდი ირაგა

დიდი ირაგა — სოფელი საქართველოში, თეთრიწყაროს მუნიციპალიტეტში (ადმინისტრაციული ერთეული ირაგა). მდებარეობს ბედენის ქედის სამხრეთ კალთაზე, მდინარე ასლანკის (ხრამის მარცხენა შენაკადი) მარცხენა მხარეს, ზღვის დონიდან 1190 მეტრზე. თეთრიწყაროდან დაშორებულია 13 კილომეტრით. სოფლის აღმოსავლეთ ნაწილში ნასოფლარის ნაშთი და გვიანდელი ფეოდალური ხანის მცირე ზომის ერთნავიანი ეკლესია დგას (შეკეთებულია XX საუკუნეში). სოფლის სამხრეთით, მდ. თორნისწყლის მარჯვენა ნაპირას, მცირე ბორცვზე, XX საუკუნეში დასაწყისში აუშენებიათ წმ. გიორგის ეკლესია. ბორცვის ფერდობზე ნასოფლარია. 2014 წლის აღწერის მონაცემებით სოფელში ცხოვრობს 161 ადამიანი. ქართული საბჭოთა ენციკლოპედია, ტ. 3, თბ., 1978. — გვ. 525. ენციკლოპედია „საქართველო“, ტ. 2, თბ., 2012. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
კლდეისი (მრავალმნიშვნელოვანი)

ტერმინით კლდეისი შეიძლება აღნიშნული იყოს: კლდეისი — სოფლების დიდი კლდეისისა და პატარა კლდეისის ძველი სახელწოდება. კლდეისი (მდინარე) — მდინარე ხრამის მარცხენა შენაკადი.
ავანისხევი

ავანისხევი, ავანი — მდინარე ყვარლის მუნიციპალიტეტში მდინარე ალაზნის მარცხენა შენაკადი. სათავე აქვს კახეთის კავკასიონის წყალგამყოფ ქედზე. სიგრძე 28 კმ, აუზის ფართობი 185 კმ². ზემო დინებამ დროდადრო ღვარცოფი იცის, ქვემო დინებამ — წყალმოვარდნა. ენციკლოპედია „საქართველო“, ტ. 1, თბ., 1997. — გვ. 61. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 15.
დიდი კლდეისი

დიდი კლდეისი — სოფელი საქართველოში, თეთრიწყაროს მუნიციპალიტეტში (ადმინისტრაციული ერთეული კლდეისი). მდებარეობს ბედენის ქედის სამხრეთ კალთაზე, მდინარე კლდეისისწყლის (ხრამის მარცხენა შენაკადი) მარჯვენა მხარეს, ზღვის დონიდან 1340 მეტრზე. თეთრიწყაროდან დაშორებულია 32 კილომეტრით. 2014 წლის აღწერის მონაცემებით სოფელში ცხოვრობს 28 ადამიანი. სოფლის ჩრდილოეთით, 2 კმ-ზე, არის კლდეისის საყინულე გამოქვაბულები. სოფელში და მის ირგვლივ ძველი ნამოსახლარები და ეკლესიების ნანგრევებია. მათგან აღსანიშნავია სოფლის შუაგულში შემორჩენილი ქართული ხუროთმოძღვრების ძეგლის – ღვთისმშობლის ეკლესიის ნანგრევები. როგორც ჩანს, აქ თავდაპირველად საკმაოდ მოზრდილი ერთნავიანი ეკლესია მდგარა (X-XI სს.), რომლისთვისაც მოგვიანებით ჯერ სამხრეთიდან და შემდეგ ჩრდილოეთიდან სამლოცველოები მიუშენებიათ. ნანგრევებში აღმოჩენილია კარ-სარკმელთა მორთულობისა და კარნიზის, აგრეთვე ასომთავრული წარწერების ფრაგმენტები. ზაქარაია პ., ქართული საბჭოთა ენციკლოპედია, ტ. 3, თბ., 1978. — გვ. 525. ზაქარაია პ., ენციკლოპედია „საქართველო“, ტ. 2, თბ., 2012. — გვ. ?. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
დრე (თეთრიწყაროს მუნიციპალიტეტი)

დრე — სოფელი საქართველოში, თეთრიწყაროს მუნიციპალიტეტში (ორბეთის ადმინისტრაციული ერთეული). მდებარეობს თრიალეთის ქედის აღმოსავლეთ კალთაზე, ვერეს ხეობაში. ზღვის დონიდან 1220 მეტრზე, თეთრიწყაროდან დაშორებულია 30 კილომეტრით. სოფელი წყაროებში XVI საუკუნიდან იხსენიება. XIX საუკუნეში დრეში ქართველი მთიელი მოახალშენენი ჩასახლდნენ. სოფლის სიძველეთაგან აღსანიშნავია ფეოდალური ხანის ეკლესია და მინის საწარმოს ნაშთები. 2014 წლის აღწერის მონაცემებით სოფელში ცხოვრობს 16 ადამიანი. ქართული საბჭოთა ენციკლოპედია, ტ. 3, თბ., 1978. — გვ. 634. ენციკლოპედია „საქართველო“, ტ. 2, თბ., 2012. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
Big Generator

Big Generator — ინგლისური პროგრესული როკ-ჯგუფ Yes-ის მეთორმეტე სტუდიური ალბომი, რომელიც გამოვიდა 1987 წელს. დისკი გამოსცა ლეიბლმა Atco. ალბომი წარმოადგენს წინამორბედის, 90125 ერთგვარ გაგრძელებას. სინგლების სახით ალბომიდან გამოიცა სიმღერები „Rhythm of Love“, „Final Eyes“, „Shoot High, Aim Low“ და „Love Will Find a Way“. საავტორო უფლებები ყველა სიმღერაზე - Affirmative Music/Warner-Tamerlane Publishing Corporation. ჯონ ანდერსონი – ვოკალი კრის სკუაირი – ბას გიტარა, ვოკალი ტრევორ რებინი – გიტარა, ვოკალი, კლავიშები ტონი კეი – კლავიშები ალან უაიტი – დასარტყმელი საკრავები, პერკუსია ↑ Ruhlmann, William. Big Generator – Yes AllMusic-ზე. ციტირების თარიღი: 18 მაისი 2012. ↑ Brackett, Nathan; Hoard, Christian David (2004) The New Rolling Stone Album Guide. Simon & Schuster, გვ. 895. ISBN 0-7432-0169-8.
ავაჯი

ავაჯი — ჰიმნოგრაფიული ტერმინი, ქართული საგალობლის ხმა, მელოდია, კილო. დადასტურებულია ძველი ქართული ჰიმნოგრაფიულ კრებულებში. საგალობელთა ჯგუფებში პირველი ძლისპირი ჩვეულებრივ განსაზღვრავს დანარჩენთა კილოსა და საზომს. მაგრამ არის ისეთი ჰიმნებიც, რომლებიც ძლისპირთა კილოზე არ სრულდება, რადგან თვითონ წარმოადგენენ ძლისპირს. ასეთ ჰიმნებს თვითავაჯნი (თჳთჴმოვანნი) ეწოდება. ქართული საბჭოთა ენციკლოპედია, ტ. 1, თბ., 1975. — გვ. 118. „მცირე საეკლესიო ენციკლოპედია“, «საქართველოს ეკლესიის 2005 წლის კალენდარი», თბ. 2004, გვ. 106
მიტ ლოუფი

მაიკლ ლი ედეი (ინგლ. Michael Lee Aday) (დაბადების სახელი — მარვინ ლი ედეი ინგლ. Marvin Lee Aday; დ. 27 სექტემბერი, 1947 — გ. 20 იანვარი, 2022), უფრო მეტად ცნობილი ფსევდონიმით მიტ ლოუფი (ინგლ. Meat Loaf) — ამერიკელი როკ მუსიკოსი და მსახიობი. იგი განთქმულია სტუდიური ალბომით Bat Out of Hell, რომელიც დღეისათვის გაყიდულია 43 მილიონი ასლის ოდენობით. გამოცემიდან 30 წლის შემდეგ იგი ყოველ წელს 200.000 ასლის ოდენობით იყიდება. მიტ ლოუფს აგრეთვე მონაწილეობა აქვს მიღებული 50-ზე მეტ ფილმსა თუ ტელეშოუში. მთავარი სტატია: მიტ ლოუფის დისკოგრაფია. Stoney & Meatloaf (1971) Bat Out of Hell (1977) Dead Ringer (1981) Midnight at the Lost and Found (1983) Bad Attitude (1984) Blind Before I Stop (1986) Bat Out of Hell II: Back into Hell (1993) Welcome to the Neighbourhood (1995) Couldn't Have Said It Better (2003) Bat Out of Hell III: The Monster Is Loose (2006) Hang Cool Teddy Bear (2010) Hell in a Handbasket (2011) Braver Than We Are (2016) ოფიციალური საიტი მიტ ლოუფი კინოფილმების ინტერნეტ-მონაცემთა ბაზაში ↑ https://www.dhnet.be/medias/musique/le-chanteur-americain-meat-loaf-est-decede-61ea6d5b7b50a639dc0ab5af ↑ Taylor, Derrick Bryson (2022-01-21). „მიტ ლოუფი, „Bat Out of Hell“-ის შემსრულებელი და მსახიობი, გარდაიცვალა 74 წლის ასაკში“. The New York Times (ინგლისური). ISSN 0362-4331. ციტირების თარიღი: 2022-01-21. ↑ News And Notes. Jim Steinman (2007-02-28). დაარქივებულია ორიგინალიდან — 2009-06-22. ციტირების თარიღი: 2009-07-06. ↑ http://www.imdb.com/name/nm0001533/
Bat Out of Hell

Bat Out of Hell — მუსიკოს მიტ ლოუფის რიგით მეორე, კონცეპტუალური სტუდიური ალბომი. იგი გამოვიდა 1977 წლის 21 ოქტომბერს, ლეიბლზე Epic. დღეისათვის გაყიდულია მისი 43 მილიონზე მეტი ასლი, რითაც იგი ითვლება მსოფლიო ბესტსელერად. ასევე გამოცემულია მისი ერთგვარი დამატებები, Bat Out of Hell II: Back Into Hell და Bat Out of Hell III: The Monster Is Loose. ყველა სიმღერის ავტორი — ჯიმ სტეინმენი. ↑ Meat Loaf singles. ↑ Rolling Stone Review. დაარქივებულია ორიგინალიდან — 2007-10-02. ციტირების თარიღი: 2012-09-30. ↑ Robert Christgau Review ↑ დაარქივებული ასლი. დაარქივებულია ორიგინალიდან — 2010-01-10. ციტირების თარიღი: 2011-04-28. ↑ კენტი, დევიდ (1993). Australian Chart Book 1970–1992. St Ives, New South Wales: Australian Chart Book, გვ. 196. ISBN 0-646-11917-6.  ↑ „Dutchcharts.nl – Meat Loaf – Bat Out of Hell“ (ჰოლანდიურად). Hung Medien. წაკითხვის თარიღი ოქტომბერი 1, 2016. ↑ "Offiziellecharts.de – Meat Loaf – Bat Out of Hell" (გერმანულად). GfK Entertainment Charts. წაკითხვის თარიღი ოქტომბერი 1, 2016. ↑ "Meat Loaf – Bat Out of Hell". Charts.org.nz. Hung Medien. წაკითხვის თარიღი ოქტომბერი 1, 2016. ↑ "Meat Loaf – Bat Out of Hell". Swedishcharts.com. Hung Medien. წაკითხვის თარიღი ოქტომბერი 1, 2016. ↑ "Meat Loaf | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი ოქტომბერი 1, 2016. ↑ „Meat Loaf ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი ოქტომბერი 1, 2016. ↑ ARIA-ს ჩარტები – აკრედიტაციები – 2014 Albums. ავსტრალიის ხმისჩამწერი ინდუსტრიის ასოციაცია. ↑ Canadian album certifications – Meat Loaf – Bat Out of Hell. Music Canada. ↑ http://www.ifpi.dk/?q=certificeringer&page=88 ↑ ოქროს/პლატინის მონაცემთა ბაზა (Meat Loaf; 'Bat Out of Hell') გერმანულად. ფედერალური მუსიკალური ინდუსტრიის ასოციაცია. ↑ Scapolo, Dean (2007). The Complete New Zealand Music Charts 1966-2006. ახალი ზელანდიის ხმისჩამწერი კომპანიების ასოციაცია. ISBN 978-1-877443-00-8. ციტირების თარიღი: 2017-06-20.  დაარქივებული 2014-11-29 საიტზე Wayback Machine. ↑ Jones, Alan (16 სექტემბერი 2016). „Official Charts Analysis: Bastille top albums chart with Wild World“. Music Week. Intent Media. ციტირების თარიღი: 16 სექტემბერი 2016. ↑ British album certifications – Meat Loaf – Bat Out of Hell. ბრიტანეთის ფონოგრამების მწარმოებლების ასოციაცია. შეიყვანეთ Bat Out of Hell ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – Meat Loaf – Bat Out of Hell. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
ავგაროზ ბანდაისძე

ავგაროზ ბანდაისძე, XIV საუკუნის ქართველი მწიგნობარი, კალიგრაფი და მხატვარი. მოღვაწეობდა ქსნის ერისთავების კარზე. გადაუწერია ლარგვისის მონასტრიდან ჩამოტანილი პარაკლიტონი - კრებული, რომელიც შეიცავს კვირის ყოველი დღისათვის განკუთვნილ საეკლესიო საგალობლებს, შეუსრულებია კამარები და მახარებელთა სურათები ქსნის ერისთავის ვირშელის სახარებისათვის. მისივე შედგენილი უნდა იყოს ქსნის ერისთავთა მატიანე "ძეგლი ერისთავთა". ქსე, ტ. 1, გვ. 118, თბ., 1975
Their Greatest Hits (1971–1975)

Their Greatest Hits (1971–1975) — ჯგუფ Eagles-ის სიმღერების 1976 წლის კრებული. 2009 წლისათვის მხოლოდ აშშ ტერიტორიაზე გაიყიდა მისი 29 მილიონი ასლი. იგი ითვლება ერთ-ერთ მსოფლიო ბესტსელერად. ასევე, მსოფლიო მასშტაბით გაიყიდა მისი დამატებით 13 მილიონი ასლი. Take It Easy – 3:32 Witchy Woman – 4:11 Lyin' Eyes – 6:22 Already Gone – 4:13 Desperado – 3:33 One of These Nights – 4:51 Tequila Sunrise – 2:52 Take It to the Limit – 4:48 Peaceful Easy Feeling – 4:18 Best of My Love – 4:35 ↑ https://www.allmusic.com/album/r6477/review ↑ http://www.robertchristgau.com/get_artist.php?id=1423&name=The+Eagles ↑ http://riaa.com/goldandplatinumdata.php?resultpage=1&table=tblTop100&action= ↑ ARIA-ს ჩარტები – აკრედიტაციები – 2008 Albums. ავსტრალიის ხმისჩამწერი ინდუსტრიის ასოციაცია. ↑ Canadian album certifications – EAGLES – THEIR GREATEST HITS 1971-1975. Music Canada. ↑ Gold Disc Award 1979. IFPI. დაარქივებულია ორიგინალიდან — 2008-04-30. ციტირების თარიღი: 2012-08-17. ↑ Gold Disc Award Criteria. IFPI (2007). დაარქივებულია ორიგინალიდან — 2007-10-15. ციტირების თარიღი: 2012-08-17. ↑ British album certifications – Eagles – Their Greatest Hits 1971 - 1975. ბრიტანეთის ფონოგრამების მწარმოებლების ასოციაცია. შეიყვანეთ Their Greatest Hits 1971 - 1975 ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – Eagles – Eagles/Their Greatest Hits 1971 - 1975. ამერიკის ხმისჩამწერი კომპანიების ასოციაცია (თებერვალი 1, 1976). საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
ავლაბარი

ავლაბარი — თბილისის ერთ-ერთი უძველესი უბანი. მდებარეობს მდ. მტკვრის მარცხენა მხარეს — რიყეს, ჩუღურეთს, ელიასა და ნავთლუღს შორის. ამჟამად ისნის რაიონში. ავლაბარს XI-XIII საუკუნეების ისტორიულ წყაროებში „ისანი“ ეწოდება. სიტყვა „ავლაბარი“ XIV საუკუნეში ჩანს დამკვიდრებული, თუმცა „ავლაბრის“ პარალელურად „ისანი“ შემდეგაც იხმარებოდა. ავლაბრის მთავარი უბნები იყო სოღდებილი და მეტეხი. არქეოლოგიური მასალის მიხედვით ავლაბრის ტერიტორია ძვ. წ. ათასწლეულიდან ყოფილა დასახლებული. XVIII საუკუნეში ავლაბარს ორი გალავანი ჰქონდა: ერთი — ავლაბრის გალავანი, რომელიც მთელ ავლაბარს ერტყა გარს, და მეორე — თბილისის ანუ ქალაქის გალავანი — ისან-ავლაბრის მარჯვენა მხარეს მდებარე კალა-თბილისის ციხე-გალავნის გაგრძელება იყო და ფეოდალური ხანის ქალაქის რთულ თავდაცვით სისტემაში შედიოდა. კალა-თბილისსა და ავლაბარს შუა მტკვარზე უძველესი დროიდან გადებული იყო მეტეხის ანუ ავლაბრის ხიდი. ე. წ. ავლაბრის კარიდან იწყებოდა კახეთის გზა. ავლაბარში მრავალი სავაჭრო-სახელოსნო, ქართული და გვიანდელი სომხური ეკლესია იყო. მატერიალური კულტურის ძეგლთაგან ავლაბარში შემორჩენილია მეტეხის ღვთისმშობლის ტაძარი, დარეჯან დედოფლის სასახლე — „საჩინო“, ფორაქიშვილების დარბაზი, რამდენიმე ეკლესია და სხვა. XX საუკუნის დასაწყისში ავლაბარი თბილისის მუშათა რევოლუციური მოძრაობის ერთ-ერთი კერა იყო. აქ მდებარეობდა ავლაბრის არალეგალური სტამბა. გარეთავლაბარი ავლაბრის არაქსიანის თეატრი ავლაბრის მურაშკოს თეატრი ავლაბრის სახალხო თეატრი ავლაბრის სტამბა ტყეშელაშვილი ო., ქართული საბჭოთა ენციკლოპედია, ტ. 1, თბ., 1975. — გვ. 128-129. კვირკველია, თ., ძველთბილისური დასახელებანი, თბილისი: საბჭოთა საქართველო, 1985. შეგიძლიათ იხილოთ მედიაფაილები თემაზე „ავლაბარი“ ვიკისაწყობში.
ლუშანი

ლუშანი (ჩინ. 廬山), ძველ დროში ცნობილი როგორც კუანგლუ — მთის მასივი და ეროვნული პარკი ჩინეთის სამხრეთ-აღმოსავლეთ ნაწილში. შედის ჩინეთის ათი ყველაზე ცნობილი მთის სიაში. ამ ოვალური ფორმის მასივის სიგრძე 25 კმ-ია, სიგანე 10 კმ, უმაღლესი მწვერვალი ზღვის დონიდან 1 474 მეტრზე მდებარეობს. მასივი ასზე მეტ მწვერვალსა და უამრავ ჩანჩქერს მოიცავს. კლიმატი კონტინენტურია, ცხელი ზაფხულითა და თბილი ზამთრით. ნალექების საშუალო წლიური მაჩვენებელი 1050 მმ-ია. მწვერვალები წელიწადის 200 დღის განმავლობაში ღრუბლებშია გახვეული. პარკის ტერიტორიაზე რამდენიმე ბუდისტური სკოლა და ტაძარი მდებარეობს. 1996 წელს, იუნესკომ ლუშანის ეროვნული პარკი მსოფლიო მემკვიდრეობის სიაში შეიტანა. იუნესკოს მსოფლიო მემკვიდრეობის ძეგლები ჩინეთში მსოფლიო მემკვიდრეობის ძეგლების სია აზიასა და ოკეანეთში http://whc.unesco.org/en/list/778 http://baike.baidu.com/view/4157.htm ვიკისაწყობში არის გვერდი თემაზე: ლუშანი
პიანისტი (მემუარები)

პიანისიტი (პოლ. Śmierć miasta) — ვარშაველი ებრაელის, პოლონელი მუსიკოსისა და კომპოზიტორის ვლადისლავ შპილმანის მოგონებების წიგნი. დღიური მეორე მსოფლიო ომის დამთავრებისთანავე 1946 წელს დაიწერა. სოციალისტურ პოლონეთში ის საბჭოთა ცენზურამ აკრძალა და ხელახლა მხოლოდ 1997 წელს გამოიცა. დღიურის მიხედვით რომან პოლანსკიმ გადაიღო ფილმი პიანისტი, რომელმაც სამი ოსკარი დაიმსახურა. მოგონებების ავტორი მოღვაწეობდა პოლონეთის რადიოში. ჩანაწერებში აღწერილია ომის პირველი დღეები, ვარშავის დაცვა, საკუთარი ოჯახისა და ირგვლივ მყოფი ხალხის ყოფა-ცხოვრება. ↑ მარიამ ფილინა, პიანისტის ბედი, ლიტერატურა და სხვა , ნოემბერი, 2004, გვ. 39 ↑ მარიამ ფილინა, პიანისტის ბედი, „ლიტერატურა და სხვა“ , ნოემბერი, 2004, გვ. 40 ↑ მარიამ ფილინა — პიანისტის ბედი ლიტერატურა და სხვა , ნოემბერი, 2004, გვ. 40
სირაქლემა (გაზეთი)

სირაქლემა – ქართული შემეცნებით–გასართობი გაზეთი. გამოდიოდა 1996–1999 წლებში დაგამოსცემდა ლიტერატორთა რესპუბლიკური ცენტრი. მასში ძირითადად იბეჭდებოდა ე.წ. კაიფვორდები, ასევე ინტერვიუები ქართული კულტურის წარმომადგენლებთან. „სირაქლემაში“ ქვეყნდებოდა ქართველი კარიკატურისტების ზაალ სულაკაურისა და ვახტანგ კუციას ნამუშევრები.
ტულოუ

ტულოუ (ჩინ. 福建土楼) — უჩვეულო არქიტექტურის, ციხესიმაგრის ტიპის საცხოვრებელი ნაგებობების კომპლექსი ჩინეთის ფუძიანისა და გუანდუნის პროვინციებში. მათი უმრავლესობა XII-XX საუკუნეების განმავლობაში შენდებოდა. ნაგებობები წრიული ან მართკუთხა ფორმისაა და 3-5 სართულისაგან შედგება, განკუთვნილია 80 ოჯახის საცხოვრებლად. პირველი შენობები ჰაკას ეთნიკური ჯგუფის მიერ აშენდა, რომლებიც სამოქალაქო ომის დროს ჩრდილოეთ ჩინეთიდან გადმოსახლდნენ. ადგილობრივები მათ არამეგობრულად შეხვდნენ და ამით აიხსნება მათ მიერ ამგვარი დახურული შენობების აგება. მრგვალი შენობების დიამეტრი 50 - 90 მეტრია, გარე კედლების სისქე 1-2 მეტრია. ზედა ნაწილში, გასდევს ვიწრო ჭრილები. მინიმალურია ჭიშკრების რაოდენობა. ზოგიერთი მათგანი გრანიტითაა ნაგები, ხოლო უმრავლესობა თიხის, ქვიშისა და კირის ნარევით. შენობების საერთო რიცხვი 46-ია. 1987 წელს, იუნესკომ ნაგებობები მსოფლიო მემკვიდრეობის სიაში შეიტანა, როგორც „უნიკალური მაგალითი განსხვავებული არქიტექტურისა და თავდაცვის მიზნით ადამიანთა საერთო, ჰარმონიული თანაცხოვრებისა". იუნესკოს მსოფლიო მემკვიდრეობის ძეგლები ჩინეთში მსოფლიო მემკვიდრეობის ძეგლების სია აზიასა და ოკეანეთში ვიკისაწყობში არის გვერდი თემაზე: ტულოუ http://www.chinadwelling.dk/images/htm/13_01.htm დაარქივებული 2009-02-12 საიტზე Wayback Machine. http://www.chinadwelling.dk/hovedsider/construction-tekst.htm დაარქივებული 2013-10-02 საიტზე Wayback Machine. http://whc.unesco.org/en/list/1113 From the Earth დაარქივებული 2008-07-25 საიტზე Wayback Machine. Fujian Tulou preservation project summary დაარქივებული 2012-07-25 საიტზე Wayback Machine. Explore Fujian Tulou with Google Earth დაარქივებული 2015-06-10 საიტზე Wayback Machine. ↑ Joseph Needham, Science and civilisation in China V4 pt3. p133-134, 1971 Cambridge University Press ↑ Fujian Tulou. UNESCO World Heritage Centre
ტალერგოფი

ტალერგოფი — მე-20 საუკუნის პირველი საკონცენტრაციო ბანკი, რომელიც შეიქმნა ავსტრია-უნგრეთის იმპერიის მიერ 1914 წლის 4 სექტემბერს. ის განთავსებული იყო გრაცის მიმდებარე ტერიტორიაზე,სადაც მოთავსებული იყო დეპორტირებული რუსინები,ძირითადი მაცხოვრებლები გალიციის და ბუკოვინის რომლებიც ლიტერატურულ ენად მიიჩნევდნენ რუსულ ენას და გააჩნდათ სიმპატიება რუსეთის იმპერიის მიმართ.სხვადასხვა მონაცემებით ტალერგოფის ბანაკში მოთავსებული იყო 20 ათასიდან 40 ათასამდე რუსინი,მეორე საკონცენტრაციო ბანაკი ტერაზინი აგრეთვე მოიცავდა 20-25 ათასს დეპორტირებულ რუსინს. ასეთი გზით ტყვეებს აიძულებდნენ უარი ეთქვათ თავიანთ ინდენტიფიკაციაზე როგორც რუსინები და მიეღოთ უკრაინული ინდენტიფიკაცია,ტყვეებს რომლებმაც მოახდინეს თავიანთი ინდენტიფიცირება როგორც უკრაინელის ბანაკიდან ანთავისუფლებდნენ. 1919 წელს „დეილი მაილში“ მიცემულ ინტერვიუში,ავსტრიელმა გენერალმა მარკ გოფმანმა განაცხადა „მართლაც უკრაინა ეს ჩემი შექმნილია და არა შეგნებული ნება რუსი ხალხისა,მე შევქმენი უკრაინა იმისთვის რომ ,მქონოდა საშუალება ზავის დადების თუნდაც რუსეთის გარკვეულ ნაწილთან“.მკვლევარების მონაცემებით ავსტრია-უნგრეთის ტერიტორიაზე ცხოვრობდა 3.1-4.5 მილიონი რუსინი რომლებიც დროთა განმავლობაში იძულებული იყვნენ მიეღოთ უკრაინული ინდენტიფიკაცია ან მოეხდინათ ემიგრირება აღმოსავლეთ რუსეთსა და ევროპის სხვადასხვა ქვეყნებში. ამერიკელი კონგრესმენის მ.მაკკორმიკის მონაცემებზე დაყრდნობით,პატიმრებს რეგულარულად ცემდნენ და აწამებდნენ,მათ უმეტესობას არ გააჩნდათ საწოლი და ეძინათ მიწაზე.სიკვდილით დასჯა თითქმის ჩეულებრივ მოვლენათ იყო ქცეული.ბანაკი ლიკვიდირებული იქნა 1917 წლის მაისში კარლ პირველის ბრძანებით. „ჰაბსბურგების სამხედრო დანაშაული“,გამომცემელი პეტერ ს.ჰარდი აშშ 1964 წელი. „ტერაზინი და ტალერგოფი“ გამომცემელი სამელო რ.ნ. ნიუ-იორკი 1966 წელი. „პირველი მსოფლიო ომი და ტალერგოფი“ გამომცემელი პაშნევი ნ.მ. „ტერაზინი და ტალერგოფი დავიწყებული გენოციდი„ სულიაკი ს.ნ. Бузина, Олесь. Концлагерь для неправильных галичан Ярослав Шимов Габсбургское наследие Западной Украины Terrorism in Bohemia.; Medill McCormick Gets Details of Austrian Cruelty There». New York Times
მერისი (ქედის მუნიციპალიტეტი)

მერისი (1948 წლამდე ქეშიოღლები, ორთამელა) — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში. მერისის თემის ცენტრი (სოფლები: გარეტყე, გუნდაური, ინაშარიძეები, ნამონასტრევი, სილიბაური, სიხალიძეები). მდებარეობს მდინარე მერისის მარჯვენა ნაპირზე. ზღვის დონიდან 700 მ სიმაღლეზე. დაბა ქედიდან დაშორებულია 9 კილომეტრით. 2014 წლის აღწერის მონაცემებით სოფელში ცხოვრობს 300 კაცი. სოფელში არის საჯარო სკოლა. საბჭოთა პერიოდში მერისი აჭარის მევენახეობა–მეღვინეობის ერთ–ერთი ძლიერი ცენტრი იყო. საკოლმეურნეო ზვრებში გამოიყენებოდა სამი ძირითადი ჯიში: ჩხავერი, ცოლიკოური და ალიგოტე. ამჟამად ყოფილი საკოლმეურნეო ვენახები თითქმის მთლიანად განადგურებულია. მათ ნაცვლად ითესება სიმინდი და ბოსტნეული კულტურები, მოსახლეობაში შემორჩენილია აგრეთვე ჩხავერი და ცოლიკოური. ქართული საბჭოთა ენციკლოპედია, ტ. 6, თბ., 1983. — გვ. 588. ↑ 1.0 1.1 1.2 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ საქართველოს სსრ უმაღლესი საბჭოს უწყებები, №1-2 (14-15), გვ. 35, თბ., 1948 წ. ISSN 0203-2023 ↑ "Свод статистических данных о населении Закавказскаго края, извлеченных из посемейных списков 1886 г.. ↑ pop-stat.mashke.org — საქართველოს დასახლებული პუნქტების მოსახლეობა. დაარქივებულია ორიგინალიდან — 2012-04-19. ციტირების თარიღი: 2011-04-28. ↑ საქართველოს სტატისტიკის სახელმწიფო დეპარტამენტი — სოფლების მოსახლეობა 2002 წელი. დაარქივებულია ორიგინალიდან — 2013-09-19. ციტირების თარიღი: 2012-07-05. ↑ [1]
დედამიწის მასა

დედამიწის მასა (M🜨, სადაც 🜨 დედამიწის სიმბოლოა) არის მასის ერთეული, რომელიც ტოლია დედამიწის მასისა, ანუ 1 დედამიწის მასა = 5.9722 × 1024 კგ – ს. ეს ერთეული გამოიყენება პლანეტების მასის გასაზომად. მზის სიტემაში მზესთან ოთხი უახლოესი პლანეტის მასები ასეთია ამ ერთეულით: მერკური – 0.055 ვენერა – 0.815 დედამიწა – 1 მარსი – 0.107 1 დედამიწის მასა ტოლია: 81.3 მთვარის მასა (ML) 0.00315 იუპიტერის მასისა (იუპიტერი არის 317–ჯერ მძიმე დედამიწაზე) 0.0105 სატურნის მასისა (სატურნი 95.16–ჯერ მძიმეა დედამიწაზე) 0.0583 ნეპტუნის მასისა (ნეპტუნი 17.147–ჯერ მძიმეა დედამიწასთან შედარები) 0.000 003 003 მზის მასისა (მზე დედამიწასთან შედარებით 333 ათასჯერ მძიმეა) ↑ http://nssdc.gsfc.nasa.gov/planetary/factsheet/jupiterfact.html ↑ დაარქივებული ასლი. დაარქივებულია ორიგინალიდან — 2015-11-13. ციტირების თარიღი: 2011-04-28. ↑ ფაქტები იუპიტერზე.NASA ↑ ფაქტები სატურნზე.NASA. დაარქივებულია ორიგინალიდან — 2011-10-06. ციტირების თარიღი: 2011-04-28. ↑ ფაქტები ნეპტუნზე.NASA. დაარქივებულია ორიგინალიდან — 2015-11-25. ციტირების თარიღი: 2011-04-28.
სამხრეთ ჩინეთის კარსტი

სამხრეთ ჩინეთის კარსტი (ჩინ. 中国南方喀斯特) — იუნესკოს მსოფლიო მემკვიდრეობის ძეგლი ჩინეთში. ვრცელდება ქვეყნის სამხრეთის პროვინციების - გუანსი-ჯუანის, გუიჯოუს და იუნანის ტერიტორიებზე. ჩინეთის ეს ნაწილი გამოირჩევა კარსტული ლანდშაფტითა და ბიომრავალფეროვნებით. ტერიტორია მოიცავს სამ ნაწილს - ლიბოს კარსტს, შილინის კარსტს და ვულობნგის კარსტს. სამხრეთ ჩინეთის კარსტს იუნესკო აღწერს როგორც „უნივერსალურს მისი კარსტული მახასიათებლებით და ლანდშაფტით". იუნესკოს მსოფლიო მემკვიდრეობის ძეგლები ჩინეთში მსოფლიო მემკვიდრეობის ძეგლების სია აზიასა და ოკეანეთში UNESCO World Heritage description
ავრელი აქოლისი

ავრელი აქოლისი — IV საუკუნის მცხეთელი ხუროთმოძღვარი და მხატვართუხუცესი. მოხსენიებულია სამთავროს მონასტრის სამაროვანზე ნაპოვნ (1939 წ.) ბერძნულ ეპიტაფიასა და ასევე ანტიოქიის ტაძრის რესტავრაციისას აღმოჩენილი (1997 წ.) ფილის ბერძნულ წარწერაზე. ტერმინ „მხატვართუხუცესის“ (ბერძნ. არქიზოგრაფოსი) არსებობა იმდროინდელი საქართველოს მხატვრული და ხუროთმოძღვრული კულტურის მაღალ დონეს მოწმობს. ქართული საბჭოთა ენციკლოპედია, ტ. 1, თბ., 1975. — გვ. 130.
ვივისექცია

ვივისექცია (ლათ. vivus „ცოცხალი“ + sectio „ჭრა“) — ქირურგიული ოპერაცია, ცოცხალ ორგანიზმზე (უმეტესად ცენტრალური ნერვული სისტემის მქონე), იყენებენ სამედიცინო და ფიზიოლოგიური გამოკვლევებისას. ზოგჯერ ტერმინს იყენებენ, ზოგადად, ყველა ცდას აღსაწერად ცოცხალ ორგანიზმზე. ვივისექციის მიზანია ორგანიზმის ფუნქციების შესწავლა, ქირურგიული მეთოდების გამომუშავება და სხვა. ვივისექცია ადამიანზე მიჩნეულია წამებად. ქართული საბჭოთა ენციკლოპედია, ტ. 4, თბ., 1979. — გვ. 406-407.
იუნგანი

იუნგანის მღვიმეები (ჩინ. 云冈石窟) — უძველესი ბუდისტური ტაძარი-მღვიმეები ჩინეთის შანსის პროვინციაში, ქალაქ დატონგის სიახლოვეს. წარმოადგენს კლდეში ნაკვეთი არქიტექტურის შესანიშნავ ნიმუშებს და ჩინეთის ერთ-ერთ ყველაზე ცნობილ სკულპტურულ ძეგლს. კომპლექსი შედგება 252 ხელოვნურად გამოკვეთილი გამოქვაბულისგან და მოიცავს ბუდას 51 000 ქანდაკებას, რომელთაგან ზოგიერთის სიმაღლე 17 მეტრს აღწევს. გამოქვაბულები ძირითადად ახ.წ. 460 - 525 წლებში, ჩრდილოეთ ვეის დინასტიის პერიოდში აიგო, როდესაც ჩინურმა ბუდიზმმა აღმასვლა დაიწყო. 2001 წელს, იუნესკომ იუნგანიმსოფლიო მემკვიდრეობის სიაში შეიტანა, როგორც „შედევრი ადრეული ჩინური ბუდიზმის მღვიმის ხელოვნებისა". იუნესკოს მსოფლიო მემკვიდრეობის ძეგლები ჩინეთში მსოფლიო მემკვიდრეობის ძეგლების სია აზიასა და ოკეანეთში ვიკისაწყობში არის გვერდი თემაზე: იუნგანი UNESCO World Heritage page about Yungang Grottoes Protecting the Yungang Grottoes from Air Pollution Damage
ლიძიანი

ლიძიანი (ჩინ. 麗江市) — ქალაქი ჩინეთში, იუნანის პროვინციის ჩრდილო-დასავლეთ ნაწილში. მისი ფართობი 21 219 კმ²-ია, ხოლო მოსახლეობა 2005 წლის მონაცემებით 1 137 600 ადამიანი. ქალაქი ამჟამად მნიშვნელოვანი სამრეწველო ცენტრია, მაგრამ მის ტერიტორიაზე მდებარეობს უძველესი ქალაქი დაიანი, რომელიც იუნესკოს მსოფლიო მემკვიდრეობის სიაშია შეტანილი. მისი ისტორია 800 წელზე მეტს ითვლის და ერთ დროს, ჩაის საცხენოსნო გზაზე მდებარე სავაჭრო კვანძს წარმოადგენდა. იგი ცნობილია თავის ფარვატერებით და ხიდებით. ლიძიანის ძველი ქალაქი ჩინეთის სხვა ძველი ქალაქებისგან მნიშვნელოვნად განსხვავდება არქიტექტურით, ისტორიით, კულტურითა და ტრადიციებით, იგი ნასის ხალხს ეკუთვნოდა. იუნესკოს მსოფლიო მემკვიდრეობის ძეგლები ჩინეთში მსოფლიო მემკვიდრეობის ძეგლების სია აზიასა და ოკეანეთში ვიკისაწყობში არის გვერდი თემაზე: ლიძიანი ქალაქის ოფიციალური საიტი დაარქივებული 2008-09-29 საიტზე Wayback Machine. ↑ 丽江木氏土司与滇川藏交角区域历史文化研讨会综述[მკვდარი ბმული]